[{"text_idx": "#000002", "text": "Need on uued kuritegevuse vastase vo\u0303itluse prioriteedid"}, {"text_idx": "#000003", "text": "Politsei- ja Piirivalveamet ootab aadressil ko\u0303ikide ta\u0308helepanekuid kohtadest, kus on ma\u0308rgatud kiirust u\u0308letavaid juhte. Ma\u0308rgitud kohad vo\u0303tab politsei 17.-23. aprillil teravdatud ta\u0308helepanu alla liiklustalgutel."}, {"text_idx": "#000004", "text": "Politseikolonelleitnant Sirle Loigo so\u0303nas, et kevadist liikluspilti iseloomustavad kindlasti autojuhtide aina suurenevad kiirused. \u201eKuivad teed ja kevadine ilm muudavad juhtide ohutunnet va\u0308iksemaks ja jalga gaasipedaalil raskemaks. Seeto\u0303ttu keskendumegi kevadistel liiklustalgutel just kiiruseu\u0308letajatele, et tuletada meelde piirkiiruse olulisust ja tagada liiklejate turvatunne,\u201c ra\u0308a\u0308kis Loigo."}, {"text_idx": "#000005", "text": "Keskendume kevadistel liiklustalgutel kiiruseu\u0308letajatele, et tuletada meelde piirkiiruse olulisust ja tagada liiklejate turvatunne."}, {"text_idx": "#000006", "text": "Varasemad aastad on na\u0308idanud, et enim edastavad inimesed kaardirakenduse kaudu ta\u0308helepanekuid just linnaruumist, kus lubatud piirkiirus on 30km/h vo\u0303i 50km/h. \u201eSee on va\u0308ga murettekitav, sest seal liigub ko\u0303ige enam jalaka\u0308ijaid ja iga u\u0308letatud kilomeeter toob kaasa to\u0303sisemad vigastused,\u201c to\u0303des politseinik."}, {"text_idx": "#000008", "text": "Liikluses toimuv puudutab ko\u0303iki ning liiklustalgud on hea lahendus, kuidas igau\u0308ks saab anda oma panuse turvalisemasse kogukonda. Kaardirakendusel ettepaneku ma\u0308rkimiseks tuleb valida kaardil o\u0303ige koht ning ajavahemik, mil juhid enim kiirust u\u0308letavad ja kirjeldada oma ta\u0308helepanekut. \u201eVo\u0303imalikult ta\u0308psete ta\u0308hepanekute abil saame olla kohtades, kus meid enim oodatakse ja vajatakse,\u201c u\u0308tles Loigo ja lisas, et sel aastal kestavad kevadised kiirustalgud esmakordselt terve na\u0308dala, et politseinikud jo\u0303uaksid vo\u0303imalikult palju probleemkohti kontrollida."}, {"text_idx": "#000009", "text": "Liikluses toimuv puudutab ko\u0303iki ning liiklustalgud on hea lahendus, kuidas igau\u0308ks saab anda oma panuse turvalisemasse kogukonda."}, {"text_idx": "#000010", "text": "Ta\u0308helepanekuid kaardirakendusse oodatakse kuni neljapa\u0308eva, 6. aprillini.\nMo\u0308o\u0308dunud aastal teatati liiklustalgute veebilehe kaudu rohkem kui 3600 kohast u\u0308le Eesti, kus autojuhid kipuvad kihutama."}]